กฎกระทรวง ฉบับที่ 19 (พ.ศ. 2497) ออกตามความในพระราชบัญญัติรถยนตร์ พุทธศักราช 2473
กหดหกดหกดหกด
กฎกระทรวง
ฉบับที่ ๑๙ (พ.ศ. ๒๔๙๗)
ออกตามความในพระราชบัญญัติรถยนตร์
พุทธศักราช ๒๔๗๓
----------------

 อาศัยอำนาจตามความในมาตรา
๓๘ แห่งพระราชบัญญัติรถยนตร์ พุทธศักราช 
๒๔๗๓ ซึ่งได้แก้ไขเพิ่มเติมโดยพระราชบัญญัติรถยนตร์ (ฉบับที่ ๗) พุทธศักราช
๒๔๗๙ และ
มาตรา ๔๒ แห่งพระราชบัญญัติรถยนตร์ พุทธศักราช ๒๔๗๓ รัฐมนตรีว่าการกระทรวง
มหาดไทยออกกฎกระทรวงไว้ ดั่งต่อไปนี้

 ข้อ ๑
ในจังหวัดพระนครและจังหวัดธนบุรี ให้นายทะเบียนรับจดทะเบียนรถ
ยนตร์รับจ้างบรรทุกคนโดยสารชนิดรถจักรยานยนตร์สามล้อได้ไม่เกินจำนวนสองพันคัน

 ข้อ ๒
ให้เพิ่มความต่อไปนี้เป็นข้อ ๑๑ ทวิ แห่งกฎกระทรวงมหาดไทย ออกตาม
ความในพระราชบัญญัติรถยนตร์ พุทธศักราช ๒๔๗๓ (ฉบับที่ ๕)
 "ข้อ
๑๑ ทวิ รถยนตร์สาธารณทุกประเภท ต้องมีเครื่องวัดความเร็วซึ่งอยู่ใน
สภาพที่ใช้การได้ และผู้ขับมองเห็นได้ติดไว้ที่ตัวรถ"

 ให้ไว้
ณ วันที่ ๑๓ มกราคม พ.ศ. ๒๔๙๗
 
พลเรือโท สุนาวินวิวัฒ
 
รัฐมนตรีว่าการกระทรวงมหาดไทย

---------------------------------------------------------------------------------------------------------
หมายเหตุ :- เหตุผลในการประกาศใช้กฎกระทรวงฉบับนี้ คือ 
 ๑. เนื่องด้วยปรากฏว่า
จำนวนยานพาหนะในจังหวัดพระนครและจังหวัดธนบุรี 
มีจำนวนทวีมากขึ้นทุก ๆ วัน
และสำหรับรถจักรยานยนตร์สามล้อรับจ้างบรรทุกคนโดยสารเท่าที่ได้
จดทะเบียนไว้ในปัจจุบันนี้มีจำนวนมากเพียงพอแก่สภาพการจราจรแล้ว
ทั้งนี้หากให้มีการอนุญาต
ให้จดทะเบียนได้ต่อไปโดยไม่จำกัดจำนวน
รถจักรยานยนตร์สามล้อรับจ้างจะมีจำนวนเพิ่มมากขึ้น 
อันจะทำให้การจราจรในจังหวัดพระนครและจังหวัดธนบุรีไม่เป็นไปโดยสะดวกและก่อความไม่
ปลอดภัยให้แก่ประชาชน
จึงเป็นการสมควรกำหนดจำนวนรถจักรยานยนตร์สามล้อรับจ้างบรรทุก
คนโดยสารที่จะอนุญาตให้จดทะเบียนได้เพียงไม่เกิน ๒,๐๐๐ คัน
 ๒. เนื่องด้วยปรากฏว่า
รถยนตร์ที่ใช้ขับขี่กันในปัจจุบันนี้ ผู้ขับขี่มักจะขับด้วย
อัตราความเร็วสูงเกินกว่าอัตราความเร็วที่กำหนดไว้ทั้งเครื่องวัดความเร็วที่ติดอยู่กับรถยนตร์
ประจำทาง รถยนตร์รับจ้างพิเศษ และรถยนตร์บรรทุกคนโดยสาร
มีสภาพที่ใช้การไม่ได้โดยชำรุด 
หรือผู้ขับขี่ไม่ยอมใช้
ทำให้ยากแก่การตรวจสอบและควบคุมความเร็วในการใช้รถของเจ้าพนักงาน 
จึงเป็นการสมควรที่จะได้กำหนดให้รถยนตร์ประเภทต่าง ๆ
ดังกล่าวต้องมีเครื่องวัดความเร็วซึ่งอยู่
ในสภาพที่ใช้การได้ติดที่ตัวรถโดยกำหนดไว้ในกฎกระทรวง
ทั้งนี้เพื่อประโยชน์ในการตรวจสอบและ
ควบคุมการขับรถให้มีอัตราความเร็วตามที่กฎหมายกำหนดไว้
อันจะเป็นการป้องกันภัยที่จะเกิดขึ้น
แก่ประชาชนและตัวผู้ขับรถอันเนื่องจากการขับรถเร็ว

[รก.๒๔๙๗/๖/๖๘/๒๖ มกราคม ๒๔๙๗]

 ฐาปนี/แก้ไข
 ๒๗
พฤศจิกายน ๒๕๔๕
 A+B(C)